8 Maart : God druk niks ryp nie. - Jan van der Watt - www.bybelkennis.co.za
by Mitch Kalp · Published 08/03/2017 · Updated 01/03/2017
Lukas 2:21-52 (fokus 2:41-52)
Ons raak dikwels ongeduldig en wil hê dinge moet vinniger op godsdienstige gebied gebeur. Maar hoe sê die spreukwoord: Rome is nie in een dag gebou nie. En dit geld ook vir die godsdiens.
God laat dinge gebeur, maar op hulle tyd. Hy druk niks ryp nie.
Jesus het vir die grootste deel van sy lewe in Nasaret gebly. Daar het God Hom voorberei vir wat voorlê (2:40, 52). Jesus was al oor die 30 jaar oud toe Hy eers begin preek en wonders doen het – hy het maar vir tussen een tot drie jaar gepreek voordat Hy gekruisig is. Waarom so lank gewag en so kort opgetree? Dink net wat Jesus nog alles sou kon doen as Hy dalk vroeër begin het. Ons sou dit miskien anders gedoen het, maar ons is nie God nie. God het sy plan…
Paulus, die groot apostel, het ongeveer in 33nC tot bekering gekom. Vir veertien jaar hoor ons eintlik bitter min van hom. Dit was al amper 50nC toe hy eers begin het met sy sendingreise. So bietjie meer as tien jaar later was alles verby. As Christen was hy langer “onbekend” as “bekend”. Ook hier was God nie oorhaastig nie.
Wat leer ons hieruit? Wees geduldig en laat God toe om sy pad met jou te loop. As Hy sê die tyd is reg, moet jy gereed wees. Maar moenie oorneem en dinge ryp probeer druk nie.
by Mitch Kalp · Published 27/05/2017 · Last modified 26/05/2017